

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 106/24.04.2025**

**privind aprobarea propunerii de schimbare a destinației imobilului ”Sală de box”, situat în Satu Mare, str. Mihai Eminescu nr. 1**

Consiliul Local al Municipiului Satu Mare,

Având în vedere adresa Ministerului Educației și Cercetării nr. 708/25.03.2025, înregistrată la Primăria municipiului Satu Mare sub nr. 21668/02.04.2025,

Analizând proiectul de hotărâre înregistrat sub nr. 23236/08.04.2025, referatul de aprobare al inițiatorului înregistrat sub nr. 23237/08.04.2025, raportul de specialitate al Direcției Patrimoniu - Serviciul Patrimoniu Concesionări Închirieri înregistrat sub nr. 23239/08.04.2025, raportul de specialitate al Serviciului Juridic înregistrat sub nr. 23558/09.04.2025, avizele comisiilor de specialitate ale Consiliului Local Satu Mare,

Luând în considerare prevederile Anexei nr. 1 la Ordinul nr. 4283/2024 privind aprobarea procedurii de elaborare a avizului conform pentru schimbarea destinației bazei materiale a unităților de învățământ prevăzut la art. 146 alin. (7) și (8) din Legea învățământului preuniversitar nr. 198/2023, cu modificările și completările ulterioare, precum și condițiile necesare acordării acestora,

În baza prevederilor art. 864 din Codul civil, cu modificările și completările ulterioare, Cartea a-III-a despre bunuri;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), ale art. 129 alin. (2) lit. c), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă propunerea de schimbare a destinației imobilului-clădire C1 ”sală de box”, cu suprafața construită la sol de 311 mp, identificat cu număr cadastral 177509-C1 Satu Mare, în vederea demolării.

**Art. 2.** Terenul identificat cu număr cadastral 177509 Satu Mare, aferent clădirii C1, rămâne în baza materială a Colegiului Național ”Kölcsey Ferenc”.

**Art. 3.** Cu ducerea la îndeplinire a prezentei se încredințează Primarul Municipiului Satu Mare şi Direcția Patrimoniu - Serviciul Patrimoniu Concesionări Închirieri.

**Art. 4.** Prezenta hotărâre se comunică, prin intermediul Secretarului general, în termenul prevăzut de lege, Primarului Municipiului Satu Mare, Instituției Prefectului Județul Satu Mare, Direcției Patrimoniu - Serviciului Patrimoniu, Concesionări, Închirieri.

**Președinte de ședință, Contrasemnează**

**Creț Diana-Maria Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

M. T.-S.